Federația Română de Fotbal a anunțat joi că intonarea imnului înainte de meciul amical de fotbal dintre România și Irlanda de Nord ca fi onorată de un invitat special. Meciul are loc vineri de la ora 21.45, pe Arena Națională.
"Devenită o tradiție la meciurile echipei naționale, intonarea imnului național de un invitat va continua și la meciul cu Irlanda de Nord. Imnul va fi cântat mâine (vineri n.r.) seară de tenorul Andrei Lazăr, de la Opera Națională București.", scrie FRF pe site-ul oficial.
Distins cu Marele Premiu la Concursul Naţional de Lied "Ionel Perlea" (ediţia a XIII-a, Slobozia), precum şi cu Premiul al II-lea în cadrul Concursului Naţional de Interpretare a Liedului Românesc (ediţia a IV-a, Braşov, 2006), tenorul Andrei Lazăr este absolvent al Universităţii Naţionale de Muzică Bucureşti (2007), conform site-ului oficial al Teatrului Național București.
România va juca un al doilea amical, marți, 26 martie, de la ora 21.30, cu Columbia, meci disputat pe stadionul Civitas Metropolitano, din Madrid.